2*4 C. PLINII HIST. NA.T. LIB. XXVII. 



riore qu durior est, et inferiore quae mollior. Eduntur 

 ut bulbi cocti, in vineis fere inventas. Ex his radicibus 

 si majorem edant viri , mares generari dicunt : si mino- 

 rem femin, alterum sexum. In Thessalia molliorem in 

 lact caprino viri bibunt ad stimulandos coitus, durio- 

 rem vero ad inhibendos. Adversantur alter alteri. 



Chrysolachanum : gnera n; medicinae m. Coagulum terrae, n. 



XLIII. Chrysolachanum in pineto , lactuc simile 

 nascitur. Sanat nervos incisos , si confestim imponatur. 

 Et aliud genus chrysolachani traditur, flore aureo, fo- 

 liis oleris. Coctum estur, ut olus molle. Herba hac 

 adalligata morbum regium habentibus, ita ut spectari 

 ab his possit , sanari id malum traditur. De chrysola- 

 chano nec satis dici scio, nec plura reperio. Namque 

 et hoc vitio laboravere proximi utique herbarii nostri , 

 quod ipsi notas velut vulgares, strictim, et nominibus 

 tantum indicavere : tamquam coagulo terrae alvum 

 sisti , stranguriam dissolvi , si bibatur ex vino aut 

 aqua. 



